**Mónosbél Község Önkormányzat Képviselő-testületének**

**6/2017. (IV.28.) önkormányzati rendelete**

**a hivatali helyiségen kívüli, valamint a hivatali munkaidőn kívül történő anyakönyvi események engedélyezésének szabályairól és díjairól**

Egységes szerkezetben az 5/2018. (III.27.) és a 6/2019. (III.29.) önkormányzati rendeletekkel

Hatályos: 2018. március 28-tól

Mónosbél Község Önkormányzat Képviselő-testülete az anyakönyvi eljárásról szóló 2010. évi I. törvény 96. § a) és b) pontjában kapott felhatalmazás alapján, a Magyarország Alaptörvénye 32. cikk (2) bekezdésében meghatározott feladatkörében eljárva a következőket rendeli el:

1. §

 (1) Az anyakönyvi esemény hivatali helyiségen kívüli, valamint hivatali munkaidőn kívüli megkötésének engedélyezése iránti kérelmet az anyakönyvvezetőnél kell benyújtani.

(2) A kérelemnek tartalmaznia kell az ügyfelek nyilatkozatát arról, hogy az anyakönyvi eljárásról szóló 2010. évi I. törvény 18. § (3) bekezdésében foglalt feltételeket biztosítják és a 3. §-ban meghatározott díjat megfizetik. A feltételek meglétét az anyakönyvvezető az engedély megadása előtt a helyszínen ellenőrizheti.

(3) Hivatali munkaidő a Bélapátfalvai Közös Önkormányzati Hivatal Szervezeti és Működési Szabályzatában meghatározott munkaidő.

2. §

(1) Az anyakönyvvezető hivatali helyiségén kívül, valamint a hivatali munkaidőn kívül történő anyakönyvi esemény megtartásáért a házasulók és a leendő bejegyzett élettársak a 3. §-ban meghatározott díjat kötelesek fizetni, kivéve, ha a hivatali helyiségen kívüli anyakönyvi eseményre rendkívüli körülmény miatt kerül sor

(2) Az (1) bekezdésben meghatározott rendkívüli körülménynek minősül különösen, ha valamelyik fél mozgáskorlátozottsága, egészségi állapota vagy kora miatt különös erőfeszítés lenne számára az anyakönyvvezető hivatali helyiségében való megjelenés.

3. §

(1) Az anyakönyvvezető hivatali helyiségen kívüli és hivatali munkaidőn kívül történő anyakönyvi eseményen való közreműködéséért 25 000 Ft díjat kell fizetni.

(2) Az anyakönyvvezető hivatali helyiségen kívüli és hivatali munkaidőben történő anyakönyvi eseményen való közreműködéséért 20 000 Ft díjat kell fizetni.

(3) Az anyakönyvvezető hivatali helyiségében hivatali munkaidőn kívül történő anyakönyvi eseményen való közreműködéséért 8 000 Ft díjat kell fizetni.

(4)[[1]](#footnote-1) A szolgáltatás díját a döntés kézhezvételét követő 5 napon belül kell Bélapátfalvai Közös Önkormányzati Hivatal költségvetési elszámolási számlájára befizetni.

(5) A díj megfizetése alól mentesség kizárólag valamelyik fél közeli halálával fenyegető egészségi állapota miatt adható. Ezen tényt orvos által kiállított dokumentummal kell igazolni.

(6) Amennyiben az ügyfelek legalább egyike az anyakönyvvezető illetékességi területén bejelentett állandó lakóhellyel rendelkezik, az (1)-(3) bekezdésben meghatározott díjakból 50% kedvezmény illeti meg. Ha az ügyfelek közül mindkettő rendelkezik bejelentett állandó lakóhellyel, a kedvezmény mértéke nem változik.

4. §[[2]](#footnote-2)

(1) Az anyakönyvi eseményen közreműködő anyakönyvvezetőt választása szerint a közszolgálati tisztviselőkről szóló 2011. évi CXCIX. törvényben meghatározott szabadidő helyett eseményenként

a) hivatali helyiségen és hivatali munkaidőn kívül történő közreműködés esetén bruttó 12 000 Ft,

b) hivatali helyiségen kívül hivatali munkaidőben történő közreműködés esetén bruttó 6 000 Ft,

c) hivatali munkaidőn kívül történő közreműködés esetén bruttó 6 000 Ft

összegű díjazás illeti meg.

5. §

(1) E rendelet 2017. május 1-jén lép hatályba, hatályba lépését követően bejelentett szándék esetén kell alkalmazni.

 Varga Sándorné Fehér Lászlóné

 polgármester címzetes főjegyző

1. A 3. § (4) bekezdését módosította az 5/2018. (III.27.) önkormányzati rendelet, hatályos: 2018. március 28-tól. [↑](#footnote-ref-1)
2. A 4. §-t módosította a 6/2019. (III.29.) önkormányzati rendelet, hatályos: 2019. március 30-tól. [↑](#footnote-ref-2)